AIŠKINAMASIS RAŠTAS

Dėl būsto, esančio Molėtų m., Ažubalių g. 14A-11, nuomos rinkos kaina

1. **Parengto tarybos sprendimo projekto tikslai ir uždaviniai**

2013 m. gruodžio 11 d. su Stanislova Pečiulyte sudaryta savivaldybės socialinio būsto nuomos sutartis. Šeimą sudarė 1 asmuo. Stanislova yra dirbanti pensininkė.

Socialinio būsto nuomininkai kasmet iki gegužės 1 d. turi pateikti metines gyventojo (šeimos) turto deklaracijas (toliau – Deklaracija) už praėjusius kalendorinius metus, įskaitant gautas pajamas. Už 2017 m. pateiktoje deklaracijoje Stanislovos Pečiulytės deklaracijoje nurodytos pajamos yra 6407 Eur. Pajamų rūšis – su darbo santykiais arba jų esmę atitinkančiais santykiais susijusios išmokos, pensija. Lietuvos Respublikos paramos būstui įsigyti ar išsinuomoti įstatymo (toliau - Įstatymas) 11 straipsnio 2 dalies 1 punkte nustatyta, kad 1 asmens šeimoje vieno asmens metinės pajamos yra 3904 Eur. Stanislova Pečiulytė deklaravo neturinti turto. Stanislovos pajamos nustatytą dydį viršijo 2503 Eur arba 64,11 proc. Įstatymo 20 straipsnio 6 dalyje nustatyta, kad jeigu asmens ar šeimos, nuomojančios socialinį būstą, deklaruotas turtas (įskaitant gautas pajamas) už kalendorinius metus daugiau kaip 25 proc. viršija šio įstatymo 11 straipsnio 2 dalyje nustatytus metinius pajamų ir turto dydžius, asmens ar šeimos prašymu savivaldybės taryba, įvertinusi socialinio būsto poreikį savivaldybėje, gali priimti sprendimą šį būstą nuomoti arba nenuomoti rinkos kaina kaip savivaldybės būstą. Rinkos kaina apskaičiuota vadovaujantis savivaldybės būsto, socialinio būsto nuomos ar išperkamosios būsto nuomos mokesčių dalies apskaičiavimo metodika.

2018 m. rugpjūčio 3 d. Stanislova Pečiulytė kreipėsi į Molėtų rajono savivaldybės administraciją dėl būsto, esančio Molėtų m., Ažubalių g. 14A-11, nuomos rinkos kaina.

Molėtų rajono savivaldybė turi 110 socialinių būstų. Laukiančių išsinuomoti socialinius būstus - 145 šeimos ar asmenys. Molėtų rajono savivaldybės administracija siūlo Stanislovai Pečiulytei būstą išnuomoti rinkos kaina. Kadangi būstą rinkos kaina prašoma nuomoti antrus metus, siūloma taikyti rinkos pataisos koeficientą 3,5.

Parengto sprendimo projekto tikslas - išnuomoti Stanislovai Pečiulytei 1 (vienerių) metų laikotarpiui butą, esantį Molėtų m., Ažubalių g. 14A-11, kaip savivaldybės būstą rinkos kaina ir taikyti 3,5 rinkos pataisos koeficientą.

**2. Šiuo metu esantis teisinis reglamentavimas**

Lietuvos Respublikos vietos savivaldos įstatymo 16 straipsnio 2 dalies 26 punktas;

Lietuvos Respublikos paramos būstui įsigyti ar išsinuomoti įstatymo 11 straipsnio 2 dalies 1 punktas, 14 straipsnio 1 dalies 1 punktas, 20 straipsnio 6 dalis;

Savivaldybės būsto, socialinio būsto nuomos mokesčių ir būsto nuomos ar išperkamosios būsto nuomos mokesčių dalies kompensacijos dydžio apskaičiavimo metodikos, patvirtintos Lietuvos Respublikos Vyriausybės 2001 m. balandžio 25 d. nutarimu Nr. 472 ,,Dėl Savivaldybės būsto, socialinio būsto nuomos mokesčių ir būsto nuomos ar išperkamosios būsto nuomos mokesčių dalies kompensacijos dydžio apskaičiavimo metodikos ir bazinio būsto nuomos ar išperkamosios būsto nuomos mokesčių dalies kompensacijos dydžio perskaičiavimo koeficiento patvirtinimo“, 6 punktas.

**3. Galimos teigiamos ir neigiamos pasekmės priėmus siūlomą tarybos sprendimo projektą**

Teigiamos pasekmės – Stanislova Pečiulytė turės galimybę nuomoti savivaldybės būstą.

Neigiamos pasekmės – Savivaldybės administracija neturės galimybės išnuomoti būsto, laukiantiems socialinio būsto.

**4. Priemonės sprendimui įgyvendinti**

Priimti teigiamą sprendimą

**5. Lėšų poreikis ir jų šaltiniai prireikus skaičiavimai ir išlaidų sąmatos**

Lėšų poreikio nėra.

**6. Vykdytojai, įvykdymo terminai**

Molėtų rajonosavivaldybės administracija.